Pécsi Többcélú Agglomerációs Társulás

**Társulási Tanácsának**

**…/2023 (**II.**13.) sz.** nyílt **határozata**

az Esztergár Lajos Család- és Gyermekjóléti Szolgálat és Központ Gyermekek Átmeneti Otthona ellátási területének módosításáról, valamint a Megye utca 22. szám alatti telephely megszüntetéséről

1. A Társulási Tanács úgy dönt, hogy az Esztergár Lajos Család- és Gyermekjóléti Szolgálat és Központ Megye utca 22. szám alatti telephelyét megszünteti, a feladatellátást a Tüzér utca 7. szám alatti telephelyen folytatja tovább a kistérségi szakmai egység vonatkozásában.
2. A Társulási Tanács úgy dönt, hogy az Esztergár Lajos Család- és Gyermekjóléti Szolgálat és Központ által használt Pécs, Megye utca 22. szám alatti telephelyéül szolgáló ingatlant Pécs Megyei Jogú Város Önkormányzata részére visszaadja és felhatalmazza Pfeffer József elnököt, hogy az ingatlanra bejegyzett használati jog törlése érdekében a Baranyai Vármegyei kormányhivatalnál eljárjon.
3. A Társulási Tanács úgy dönt, hogy az előterjesztés melléklete szerinti tartalommal elfogadja a Pécs Megyei Jogú Város Önkormányzatával 07-7/397-74/2017 szám alatt megkötött Használati Szerződés módosításáról szóló szerződést.
4. A Társulási tanács úgy dönt, hogy az Esztergár Lajos Család- és Gyermekjóléti Szolgálat és Központ Gyermekek Átmeneti Otthona működési területét a bejegyzés napjától a Pécsi Többcélú Agglomerációs Társulás tagönkormányzatainak közigazgatási területére módosítja.
5. A Társulási Tanács a határozat 1. és 2. pontjaiban szereplő változásokkal elfogadja az Esztergár Lajos Család- és Gyermekjóléti Szolgálat és Központ Alapító Okiratát és a Módosító Okiratot, mely az előterjesztés 1. számú és 2. számú mellékletét képezi, és felkéri a Kulturális és Népjóléti Főosztály vezetőjét, hogy a törzskönyvi nyilvántartásban történő átvezetésről gondoskodjon.
6. A Társulási Tanács felkéri a Kulturális és Népjóléti Főosztály vezetőjét, hogy kezdeményezze a határozat 1. és 2. pontjában szereplő módosítások szolgáltatói nyilvántartásban történő átvezetését a Baranya Vármegyei Kormányhivatal Hatósági Főosztály Szociális és Gyámügyi Osztályánál.
7. A Társulási Tanács az Esztergár Lajos Család- és Gyermekjóléti Szolgálat és Központ módosításokkal egységes szerkezetbe foglalt szakmai programját és szervezeti és működési szabályzatát, valamint azok mellékleteit az előterjesztés 3. és 4. számú melléklete szerinti tartalommal elfogadja.
8. A Társulási Tanács a Pécs Megyei Jogú Város Önkormányzatával 07-7/397-74/2017 szám alatt megkötött Használati Szerződés módosításáról szóló szerződést az előterjesztés 5. számú melléklete szerint elfogadja.
9. A Társulási Tanács felhatalmazza Pfeffer Józsefet, a Társulási Tanács elnökét a határozat 2-8. pontjai szerinti dokumentumok aláírására.

**Határidő:** azonnal

**Felelős:** Pfeffer József elnök
Dr. Osztásné dr. Varga-Pál Viktória főosztályvezető
Dr. Deákné Dr. Pap Krisztina főosztályvezető
Nagy István intézményvezető

**Kapják:** Pfeffer József elnök
Dr. Osztásné dr. Varga-Pál Viktória főosztályvezető
Dr. Deákné Dr. Pap Krisztina főosztályvezető
Nagy István intézményvezető